Ego Odo, dux Burgundię, omnibus notum esse volo quod Galterius, dominus de Sombernon, laudavit et concessit donationem quam fecerat pater suus Guido fratribus Iherosolimitani Hospitalis super elemosina quam dederant ipsis Hospitalariis Guido Pinguis, de Chaudeniaco et fratres ejus, videlicet Bertrannus et Hugo, quia elemosina illa ad casamentum dominorum de Sombernon respiciebat. Id ipsum in presentia mea memoratus Galterius recognovit. Quam ego ipse elemosinam adversum omnes homines garantizabo, et precibus ipsius Galterii huic cartę sigillum meum apponi precepi. Actum est hoc anno incarnationis Dominicę, millesimo centesimo nonagesimo septimo.